黑沙環新填海區e1區即係南華新邨後面三角空地，由南華新邨開工前到起好之後都一直閒置，長期冇人打理，佈滿野草、垃圾，附近居民都希望政府改善呢度嘅衛生環境。有居民話反正呢區停車位咁少，搞到啲人成日違泊導致呢區成日塞車，不如將呢度開闢成臨時公共停車場，既可以紓緩區內泊車位不夠問題、又可以改善交通塞車問題，亦可以改善環境衛生問題，一舉多得，值得考慮。